पाएं अपने शहर की ताज़ा ख़बरें और फ्री ई-पेपरडाउनलोड करें
जिले में फल एवं सब्जी की थोक दुकानें 7 मई से तड़के 4 बजे से 8.30 बजे तक यानि साढ़े चार घंटे खुलेेंगी। अब तक इन दुकानों का समय सुबह 6 बजे से 11 बजे तक था। यह निर्णय कलेक्टर नन्नूमल पहाड़िया की अध्यक्षता में हुई जिले के फल एवं सब्जी के थोक व खुदरा विक्रेताओं की बैठक में लिया गया।
कलेक्टर ने बताया कि सब्जी एवं फल की खुदरा दुकानें पूर्व की तरह सुबह 6 बजे से 11 बजे तक खुलेंगी। ठेले, रिक्शा, ऑटो रिक्शा व मोबाइल वैन पर सब्जियां व फल पूर्व की तरह सुबह 6 बजे से शाम 5 बजे तक बेची जा सकेंगी। प्रत्येक मंगलवार को अवकाश रहेगा।
कलेक्टर ने बताया कि कोरोना संक्रमण को फैलने से रोकने के लिए जारी रेड अलर्ट अन अनुशासन पखवाड़े के तहत यह व्यवस्था 17 मई की सुबह 5 बजे तक लागू रहेगी। शहर में अग्रसेन सर्किल के पास स्थित मुख्य मंडी यार्ड एवं प्याज मंडी में भी थोक व्यापार का समय तड़के 4 बजे से 8.30 बजे तक रहेगा तथा प्रत्येक मंगलवार को अवकाश रहेगा। मंडी में आवक गाड़ियों का प्रवेश खुला रहेगा तथा लोडिंग की छूट रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn